《游西湖》
宋代·张侃

夜来雨足半篙水，西湖荷花纷锦绮。扁舟载酒作清游，香入衣襟风缓起。

西湖之景天下无，万句千言空满纸。山依华屋屋依山，湖光渺渺相回环。

因思古人比西子，又见今人比贤士。东坡诗句脱尘凡，不比今人较形似。

今时亦自有诗人，毫端无穷契天理。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。